ā́po vaí pariśríto 'dbhírevaìnāṃstatpáritanoti sa vai páryeva nídadhāti kṣatráṃ haitā́ apāṃ yā́ḥ khāténa yantyátha haitā víśo yā́nīmā́ni vr̥thodakā́ni sa yádamúṃ khāténa pariśráyati kṣatre tátkṣatráṃ dadhāti kṣatráṃ kṣatréṇa páriśrayatyátha yádimānpáryevá nidádhāti viśi tadvíśaṃ dadhāti viśā víśam páriśrayati téṣāṃ vai yā́vatya eva yájuṣmatyastā́vatyaḥ pariśríto yā́vatyo hyèvā̀múṣya yájuṣmatyastā́vatyaḥ pariśrítaḥ kṣatrā́yaiva tadvíśaṃ kr̥tānukarāmánuvartmānaṃ karoti